Biara

Biara () adalah sebarang bangunan atau kompleks bangunan yang terdiri daripada tempat tinggal dan kerja bagi golongan rahib atau biarawan / biarawati, sama ada ia berada di tengah masyarakat mahupun jauh bersendirian (yakni, dalam pertapaan). Sebuah biara umumnya termasuk tempat yang dikhaskan untuk upacara sembahyang yang barangkalinya boleh berbentuk gereja, tokong atau kuil.

 Etimologi 

Perkataan biara berasal dari bahasa Sanskrit iaitu vihāra विहार yang bermaksud "sebuah kawasan yang tertutup untuk berjalan", "jalan-jalan untuk menyenangkan hati...tempat rekreasi [beriadah]". - melalui  Istilah asalnya merujuk kepada tempat pertapaan sami-sami Buddha, tetapi pengunaan perkataan ini kemudiannya turut dibawa ke dalam konteks agama-agama lain juga seperti agama Kristian dan Hindu.

Dalam artikel ini, istilah biara digunakan secara generik sebagai sebutan bagi segala macam tempat tinggal perkumpulan ini:

 agama Buddha - wihara, gompa (di Tibet), wat (di Thailand, Laos dan Kemboja), kyaung (di Myanmar);
 agama Kristian:
 mazhab Katolik - keabasan (dikepalai oleh seorang abbas), priorat (dikepalai oleh seorang prior), atau pertapaan (tempat tinggal pertapa).
 mazhab Timur - skite, laura (lagi besar atau penting)
 agama Hindu - matha, mandir, kuil, asrama.
 agama Jain - wihara

 Kehidupan di dalam biara 

Hidup di dalam biara boleh ditampung melalui beberapa cara misalnya pembuatan dan penjualan barang-barang hasilan (selalunya hasil pertanian), sumbangan atau sedekah, sewaan atau pelaburan pendapatan, serta dana-dana dari organisasi lain yang seagama. Sudah menjadi tradisi lama untuk biara-biara Kristian memberikan perkhidmatan kebajikan. Biara sering disinonimkan dengan pemberian pendidikan dan dorongan biasiswa dan penyelidikan, yang telah membawa kepada penubuhan sekolah-sekolah dan kolej-kolej dan kerjasama dengan universiti yang terbabit. Kehidupan biara Kristian juga dapat menyesuaikan diri dengan persekitaran yang moden dengan menawarkan perkhidmatan komputer, perkhidmatan dan pengurusan perakaunan serta pentadbiran perkhidmatan mesra dan pendidikan yang moden.

 Lihat juga 

 Biarawati
 Monastisisme

 Rujukan 

 Pautan luar 
Teks dan gambar milik awam serta maklumat lanjut mengenai biara-biara pada Zaman Pertengahan (dalam bahasa Inggeris)

Kategori:Bangunan keagamaan